Flensburg

eta|maldekstra|Flensburg
eta|maldekstra|la orienta marbordo de la urbo
eta|maldekstra|la urba haveno, vidita de la okcidenta marbordo
[eta|maldekstra|La Kurt-Tucholsky-Lernejo en la urboparto Adelby dum 1975 malfermiĝis kiel unu el la unuaj [integrita lernejo|integritaj lernejoj. La muzikistoj de la knaba popmuzika grupo *Echt* dum lerneja aĝo unuafoje kune muzikis kaj koncertis ĉi-tie.]]
**Flensburg** (dane *Flensborg*) estas eksterdistrikta urbo en Germanio. Ĝi apartenas al la federacia lando Ŝlesvigo-Holstinio. La 1-an de aprilo 2006 la komunumo havis 87065 loĝantojn.

## Industrio kaj institucioj 
En la urbo produktatas alkoholaĵoj, paperaĵoj kaj nutraĵoj. Krome gravas la konstruado de ŝipoj kaj maŝinoj. Flensburg estas la sidejo de la germana Federacia oficejo de veturado *( Deutsches Kraftfahrt-Bundesamt)* - kie ankaŭ centre kolektatas kaj distribuatas la punpoentoj por ĉiuj germanaj aŭtistoj ofendintaj la regularon pri strata trafiko - kaj de Pedagogia altlernejo. Krome ekzistas fakaltlernejoj por marmaŝinistoj kaj maristoj.

## Vidindaĵoj 
Al la plej imponaj vidindaĵoj nombriĝas la gotikstila Preĝejo Sankta Mario (komenco de la konstruoj en 1284) el brikoj kun altaro el la malfrua renesanco kaj fenestroj riĉaj je figuroj. En la gotikstila Preĝejo Sankta Nikolao (14./15. jc.) troviĝas la plej granda renesanca orgeno de Norda Germanujo. El la malnova ĉirkaŭfortikaĵo konserviĝis ankoraŭ restoj, ekz. la dika Norder-pordego (1595). En la ŝipmuzeo oni povas admiri navigaciilojn kaj ŝipmodelojn.

## Historio 
Flensburg estis fondita en la 12-a jc kaj ricevis la urbajn rajtojn en 1284. En la kuro de historio la urbo fariĝis celo de pluraj danaj kaj svedaj invadoj kaj konkeroj. Aparteninte ĝis la 1435-a jaro al Holstinio, ĝi submetiĝis en 1460 rekte al Kopenhago. En 1848 ĝi fariĝis ĉefurbo de la dane administrata Slesvigio. En 1867 la urbo ekapartenis al Prusio. En referendumo post la Unua mondmilito la loĝantaro voĉdonis favore al plua aparteno al Germanujo. Dum la Dua mondmilito la urbo estis grava mararmea centro kaj sekve ĝi ofte estis bombadita fare de la Aliancanoj.

## Trafiko 
 konektiĝas per diversaj naciaj vojoj per individua motora trafiko kaj aldone havas fervojan stacidomon kun naciaj kaj internaciaj trajnkonektoj. Krome la urbo ankaŭ estas parto de la longdistanca biciklada vojo ***EuroVelo 3***, nomata *Pilgrima vojo*, internacia eŭropa vojo nur por bicikloj kaj aliaj senmotoraj veturiloj (precipe vicradaj glitiloj), kiu longas entute 5 122 kilometrojn kaj vojas en la eŭropaj ŝtatoj Norvegio, Svedio, Danio, Germanio, Belgio, Francio kaj Hispanio.

## Gefiloj 
* Christian Paulsen (1798-1854), dana juristo
* Juri Knorr (n. 2000), germana manpilkisto

## Partneraj urboj 
Inter la partneraj urboj de Flensburg estas
*  Carlisle (Kumbrio) en Anglio, Britio
*  Słupsk en Pollando (inter 2014–2018 eblis kontaktoj pere de Esperanto ĉar la tiutempa urbestro de Słupsk Robert Biedroń estis esperantisto)

## Eksteraj ligiloj 
*  ()
* oficialaj paĝoj en la socia retejo *facebook* (precipe )
* oficialaj paĝoj en la socia retejo *instagram* (precipe )

Kategorio:Eksterdistriktaj urboj de Ŝlesvig-Holstinio
Kategorio:Urboj de Ŝlesvigo-Holstinio